**אסיפת אגש"ח כפר-חרוב 20 בדצמבר 2012**

מרק ל. (מנחה), צלי ק. (מנהל קהילה), גלעד (מלווה התהליך החברתי), אביטל ודובי פ., עידית ב., חווי ומני א., רפי ש., מאיר ש., ברסי ס., עמיר ח., רוני ק., רוני ה., יואל ש., הלה ואריאל, יורם א., גילה ל., נפתלי ז., לילי וארי פ.

1. **מפת הדרכים עד לסיום התהליך החברתי 2011-2012 -2013 -
צלי (מנהל הקהילה):
פירוט מפת הדרכים.**החלטות שהתקבלו בנושא בטחון אישי: קרן פרישה (שלב התאמת התקנון) – החלטת הועד לשלב בקרן מילואים. שיוך דירות (שלב הכנת התקנון) – החלטת החברים בקלפי. זיקה לנכסים (שלב גיבוש שני מודלים) – החלטת החברים בקלפי. צוות היערכות להזדקנות: הקמת צוות רווחה עד סוף החודש. צוות צמיחה דמוגרפית: קליטת בנים על בסיס תקנון בנים מ 2009 (תקנון ביניים, הסכמי קליטה, ועדת קבלה), קליטה כללי (הסכם עקרונות) – הצבעה באסיפה. בחירת פרויקטור ובחירת דגמים לבניה.
מידע ונתונים:
- כיום החל אדריכל לתכנן את הבתים שיבנו על הצוק. בחירת הדגמים מתוכננת ל 3/2013.
- א.ב. תכנון קבלו הנחיות לשנות את התכנון הכללי כך שניתן להוסיף לפחות 5 מגרשים נוספים בשכונה על הצוק.
- כבר השנה יופקדו סכומים בקרן פרישה.
2. **מסלול בנים לקראת קליטה לחברות בכפר-חרוב -
גלעד (מלווה התהליך):
הוצגה טיוטת תקנון שיאפשר מסלול בנים לתקופת ביניים עד לקליטתם.**דיון:
- נוסח ההסכם לחתימה בין הקיבוץ ובין המתקבל לחברות יופץ בציבור החברים.
- הזכות למגרש איננה מדברת רק על מגרש לא מבונה, אלא גם מגרש מבונה. יש לתקן את סעיף 3.4.3
- מגבלת הזמן ל 5 שנים במסלול הביניים נובעת מהעדפות שיש למי שיהיה במסלול הזה על פני מי שלא יהיה במסלול, לדוגמה בזכויות דיור.
- תקנון זה אינו תקנון קבלה לחברות אלא מדבר על תקופת הביניים בלבד. תקנון הקליטה והקבלה עצמו הוא הקובע את דרך ההתקבלות.
- רכישה של מגרש מבונה אמורה להיות זולה יותר מבנייה. מכירת מגרש מבונה היא תהליך כלכלי שהנהלת היישוב צריכה לבצע. כללי הרכישה של מגרש מבונה יפורסמו לפני שתהיה מכירה של מגרש כזה.
- מגבלת הגיל, 40, מאפשרת תקופת בשלות ארוכה אולם גם מעמידה גבול לשימוש בדירה. כך שלא יחסמו אחרים הממתינים בתור.
- מה קורה לגבי בנים ובנות הנמצאים פה בכפר חרוב נכון להיום ללא החלטת תקנון לתקופת הביניים. ת: אין הרבה בנים הנמצאים פה, בעיקר יש תנועה של נסיעה וחזרה. אין כוונה להחיל את התקנון רטרואקטיבית. הכוונה היא לקבל למעמד הביניים רק מי שרוצה להיות פה תחת ההגדרה של התקנון הזה.
הצבעה:
תקנון בנים לתקופת ביניים
בעד: הרוב
נגד: ללא
3. **פתיחת האפשרות לקבלה לחברות לנקלטים שאינם בני משק -** הצעת צוות הצמיחה הדמוגרפית של הקיבוץ תשען לא רק על בנים.
הסיבות:
- חובה לשמר נחלות ואמצעי ייצור מול דרישת המדינה ליישובים בתת-איכלוס להחזיר למדינה אמצעי ייצור.
- מספר בנות ובנים הפוטנציאליים להיקלט קטן מאוד יחסית. היישוב קטן, חד-דורי, פריפריאלי.
- ישובים השומרים את הקליטה רק לבנים הם כאלו שיש להם מספר בנים גדול ו או מספר מגרשים קטן.
- הבנים השוקלים לבוא להתיישב פה זקוקים לקבוצה מינימלית של משפחות שיבואו הנה. בנים לא יבואו אם לא תהיה להם פה חברה.
- נדרש לקבוע עקרונות לקבלת נקלטים נוספים אלו.
הצרכים להגדלת הקיבוץ:
- צורך במספר אנשים – מסה קריטית – שתשמר מערכות של ערבות הדדית.
- תוך 15 שנה יהיו רוב החברים בפנסיה ויש צורך לחדש את המערכות.
- יש צורך בדור המשך לניהול והובלת המערכות החברתיות, הקהילתיות והעסקיות.
- יש איום מצד מוסדות המדינה לפגוע באמצעי הייצור ובזכויות של יישובים קטנים.
- יש צורך בהרחבת מספר תושבי האגש"ח על מנת לשמור על האינטרסים של אנשי הקיבוץ וליצור קבוצה חזקה.
חסמים לקליטה של נקלטים נוספים:
- התחלקות בנכסים. שיוך / זיקה לנכסים יביא סוג של פתרון.
- חשש מכמות המגרשים. אם יש בנים שרוצים לבוא יש די מגרשים.
- חשש ממי שאינו משלנו. פתיחות תעשיר את הקהילה.
- חשש מאובדן האינטימיות.
קהל היעד:
- משפחות צעירות עם ילדים קטנים.
דיון:
- בעד צמיחה דמוגרפית וקליטה. זה הכרח. הוצגו כאן בעיקר החששות אבל לא הוצגו פה ההזדמנויות.
- ללא גידול לא נצליח להצעיר את הקיבוץ. הבנים מהווים כמות קטנה. הצערה וצמיחה משנה את הקיבוץ ומביאה חיים, שמחה, ילדים על המדרכות.
- יש לשקול גם קבלה לחברות של אנשים החיים בהרחבה של כפר-חרוב או של ילדיהם.
- קהל היעד צריך להיות משפחות עם תינוקות. צעירים מאוד. לא משפחות צעירות עם ילדים קטנים. - יש לקלוט קבוצות שימלאו בתים. אחרת לא תתקיים פה מערכת חינוך. להביא אפילו צעירים ללא ילדים.
- תפקיד הנוכחים להסביר את האתגר ואת הצורך בקליטה נוספת.
- הבנים העלו באופן נמרץ את הצורך בחיזוק לקבוצה. מחפשים עוד תינוקות לבתי הילדים, מחפשים חברה, מחפשים אנשים שונים מהם, מחפשים אנשים שמאמינים בדרך משותפת.
- לא רק הכרח ולא רק אילוץ לקלוט נוספים. אלא גם אתגר. לחפש אנשים טובים ברמה טובה וכוחות לעשייה. לעשות פה חברה בריאה יותר, רחבה יותר, עמוקה יותר. יש הזדמנויות להביא קבוצות שכבר התארגנו למטרות שונות.
- חשוב להגדיר את הקיבוץ מחדש ולבחון מה המשמעות שלו לגבינו. על פי החוק הקיבוץ יש לו משמעות של חובה לעיתים חובה רצינית. לכן יש לבחון את הערבות ההדדית מחדש לפחות לגבי הנקלטים. החוק מחייב את הקיבוץ לערבות הדדית ויתכן מאוד שההחלטות האלו יצרו בעתיד קושי גדול לחברה פה.
- החשש לנפילה בעקבות הערבות ההדדית ניתן לטיפול משפטי.
- יש פה גם הזדמנות לשאול איזו קהילה רוצים להיות פה בעתיד.
- קליטה של אנשים אחרים, בנים ובנות, נקלטים נוספים תיצור פה בכל מקרה חברה אחרת. שונה.
- מגוון של אנשים יכול ליצור הזדמנויות חברתיות.
- לאחר השיוך נוכל לקבל בטחון לגבי עצמנו ולהיות הרבה יותר פתוחים.
- נקלטים שיבואו הנה, ישקיעו, יפתחו אינטרס לשמור ולחזק את המקום.